CELEX: 32008R0506
Language: lt
Date: 2008-06-06 00:00:00
Title: 2008 m. birželio 6 d. Komisijos reglamentas (EB) Nr. 506/2008, kuriuo iš dalies keičiamas Tarybos reglamento (EB) Nr. 708/2007 dėl svetimų ir nevietinių rūšių panaudojimo akvakultūroje IV priedas

7.6.2008   
            
            
               LT
            
            
               Europos Sąjungos oficialusis leidinys
            
            
               L 149/36
            
         
      KOMISIJOS REGLAMENTAS (EB) Nr. 506/2008
   2008 m. birželio 6 d.
   kuriuo iš dalies keičiamas Tarybos reglamento (EB) Nr. 708/2007 dėl svetimų ir nevietinių rūšių panaudojimo akvakultūroje IV priedas
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2007 m. birželio 11 d. Tarybos reglamentą (EB) Nr. 708/2007 dėl svetimų ir nevietinių rūšių panaudojimo akvakultūroje (1), ypač į jo 24 straipsnio 1, 5 ir 6 dalis,
   kadangi:
   
               (1)
            
            
               Reglamentu (EB) Nr. 708/2007 nustatomi svetimų ir nevietinių rūšių akvakultūros praktikos pagrindai, siekiant įvertinti ir sumažinti galimą šių rūšių ir visų susijusių netikslinių rūšių poveikį vandens buveinėms.
            
         
               (2)
            
            
               Reglamento (EB) Nr. 708/2007 IV priede pateikiamas rūšių sąrašas, kuriam tam tikros to reglamento nuostatos netaikomos. Valstybės narės gali teikti Komisijai prašymus įtraukti rūšis į tą priedą.
            
         
               (3)
            
            
               Tam tikros valstybės narės iki to reglamento įsigaliojimo pateikė prašymą įtraukti tam tikras rūšis į IV priedą. Prancūzija, atsižvelgdama į savo atokiausius regionus, pasiūlė tam tikras rūšis įtraukti į atskirą to priedo dalį.
            
         
               (4)
            
            
               2007 m. lapkričio 7 d. ir 2008 m. sausio 30–31 d. Komisija sušaukė ekspertų grupę, kad ši įvertintų, ar tos rūšys gali būti įtrauktos į to reglamento IV priedą. Tuo tikslu buvo parengtas naujas rūšių sąrašas.
            
         
               (5)
            
            
               Todėl reikėtų atitinkamai iš dalies pakeisti Reglamento (EB) Nr. 708/2007 IV priedą.
            
         
               (6)
            
            
               Šiame reglamente numatytos priemonės atitinka Žuvininkystės ir akvakultūros komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 708/2007 IV priedas pakeičiamas šio reglamento priedu.
   2 straipsnis
   Įsigaliojimas
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2008 m. birželio 6 d.
      
         
            Komisijos vardu
         
         Joe BORG
         
         
            Komisijos narys
         
      
   
   
      (1)  OL L 168, 2007 6 28, p. 1.
   
      PRIEDAS
      
         
            „IV PRIEDAS
            2 straipsnio 5 dalyje numatytų rūšių sąrašas
            A DALIS.   Bendrasis sąrašas
            
                         
                     
                     
                        
                           Acipenser baeri
                            (1), sibirinis eršketas
                     
                  
                         
                     
                     
                        
                           A. gueldenstaedti
                            (1), rusinis eršketas
                     
                  
                         
                     
                     
                        
                           A. nudiventris
                            (1), aralinis eršketas
                     
                  
                         
                     
                     
                        
                           A. ruthenus
                            (1), sterlė
                     
                  
                         
                     
                     
                        
                           A. stellatus
                            (1), žvaigždėtasis eršketas
                     
                  
                         
                     
                     
                        
                           A. sturio
                            (1), atlantinis eršketas
                     
                  
                         
                     
                     
                        
                           Aristichthys nobilis, margasis plačiakaktis
                     
                  
                         
                     
                     
                        
                           Carassius auratus, sidabrinis karosas
                     
                  
                         
                     
                     
                        
                           Clarias gariepinus, afrikinis šamas plėšikas
                     
                  
                         
                     
                     
                        
                           Coregonus peled, peledė
                     
                  
                         
                     
                     
                        
                           Crassostrea gigas, didžioji austrė
                     
                  
                         
                     
                     
                        
                           Ctenopharyngodon idella, baltasis amūras
                     
                  
                         
                     
                     
                        
                           Cyprinus carpio, paprastasis karpis, paprastasis sazanas
                     
                  
                         
                     
                     
                        
                           Huso huso
                            (1), didysis eršketas
                     
                  
                         
                     
                     
                        
                           Hypophthalmichthys molitrix, baltasis plačiakaktis
                     
                  
                         
                     
                     
                        
                           Ictalurus punctatus, baltoji katžuvė
                     
                  
                         
                     
                     
                        
                           Micropterus salmoides, didžiažiotis upėtakinis ešerys
                     
                  
                         
                     
                     
                        
                           Oncorhynchus mykiss, vaivorykštinis upėtakis
                     
                  
                         
                     
                     
                        
                           Ruditapes philippinarum, filipininė venera
                     
                  
                         
                     
                     
                        
                           Salvelinus alpinus, alpinė šalvis
                     
                  
                         
                     
                     
                        
                           Salvelinus fontinalis, upokšninė šalvis
                     
                  
                         
                     
                     
                        
                           Salvelinus namaycush, amerikinis ežerinis upėtakis
                     
                  
                         
                     
                     
                        
                           Sander lucioperca, sterkas
                     
                  
                         
                     
                     
                        
                           Silurus glanis, paprastasis šamas
                     
                  B DALIS.   Prancūzijos užjūrio departamentuose
            
                         
                     
                     
                        
                           Macrobrachium rosenbergii, didžioji upinė krevetė
                     
                  
                         
                     
                     
                        
                           Oreochromis mossambicus, mozambikinė tilapija
                     
                  
                         
                     
                     
                        
                           O. niloticus, nilinė tilapija
                     
                  
                         
                     
                     
                        
                           Sciaenops ocellatus, raudonasis kuprys
                     
                  
      
      
         (1)  Eršketų rūšių hibridai.”